CELEX: 52014XG0304(01)
Language: et
Date: 2014-03-04
Title: Nõukogu järeldused – tõhus ja innovaatiline haridus ja koolitus oskustesse investeerimise eesmärgil Euroopa poolaasta (2014) toetamine

4.3.2014   
            
            
               ET
            
            
               Euroopa Liidu Teataja
            
            
               C 62/4
            
         Nõukogu järeldused – tõhus ja innovaatiline haridus ja koolitus oskustesse investeerimise eesmärgil (1) Euroopa poolaasta (2014) toetamine
   2014/C 62/05
   EUROOPA LIIDU NÕUKOGU,
   PIDADES SILMAS
   
               —
            
            
               Euroopa Liidu toimimise lepingu artikleid 165 ja 166,
            
         
               —
            
            
               strateegiat „Euroopa 2020” ning
            
         
               —
            
            
               nõukogu 12. mai 2009. aasta järeldusi, mis käsitlevad strateegilist raamistikku üleeuroopaliseks koostööks hariduse ja koolituse alal (2) („HK 2020”),
            
         VÕTTES ARVESSE
   
               —
            
            
               Euroopa Parlamendi ja nõukogu 18. detsembri 2006. aasta soovitust võtmepädevuste kohta elukestvas õppes (3),
            
         
               —
            
            
               nõukogu 26. novembri 2012. aasta järeldusi hariduse ja koolituse rolli kohta strateegias „Euroopa 2020” (4) – hariduse ja koolituse panus majanduse elavdamisse, majanduskasvu ja töökohtade loomisesse,
            
         
               —
            
            
               nõukogu 20. detsembri 2012. aasta soovitust mitteformaalse ja informaalse õppe valideerimise kohta (5),
            
         
               —
            
            
               nõukogu 15. veebruari 2013. aasta järeldusi, mis käsitlevad investeerimist haridusse ja koolitusse (6) – vastus teatisele „Hariduse ümbermõtestamine: investeerimine oskustesse paremate sotsiaalmajanduslike tulemuste nimel” ning 2013. aasta majanduskasvu analüüsile,
            
         
               —
            
            
               nõukogu 22. aprilli 2013. aasta soovitust (7) noortegarantii loomise kohta,
            
         
               —
            
            
               15. oktoobril 2013. aastal vastu võetud nõukogu avaldust Euroopa Õpipoisiõppe Liidu kohta (8),
            
         
               —
            
            
               Euroopa Parlamendi ja nõukogu 11. detsembri 2013. aasta määrust (EL) nr 1288/2013, millega luuakse „Erasmus+”: liidu haridus-, koolitus-, noorte- ja spordiprogramm (9),
            
         NING VASTUSEKS
   
               —
            
            
               2014. aasta majanduskasvu analüüsile (10) ja
            
         
               —
            
            
               komisjoni teatisele „Avatud haridusruum: innovaatilised õpetamis- ja õppemeetodid kõigi jaoks uue tehnoloogia ja avatud õppematerjalide kaudu” (11),
            
         LEIAB, ET
   
               1.
            
            
               haridus ja koolitus täidavad Euroopa majanduse elavdamise toetamisel strateegilist rolli. Kuigi strateegia „Euroopa 2020” raames seatud haridusalase põhieesmärgi saavutamise suunas on tehtud häid edusamme, (12) tuleb veel palju teha selleks, et saada üle kriisi tagajärgedest ning lahendada kriisi aluseks olnud struktuursed probleemid;
            
         
               2.
            
            
               hiljutistest andmetest ilmneb, et need struktuursed probleemid on osaliselt seotud asjakohaste oskuste puudumisega ning kujutavad seetõttu probleemi meie haridus- ja koolitussüsteemidele;
            
         
               3.
            
            
               ühel viiendikul ELi tööealistest elanikest on kehv kirja- ja arvutamisoskus, mis piirab tõsiselt nende tööalast konkurentsivõimet, ning samuti on põhioskuste valdkonnas tehtud edusammudest hoolimata matemaatikas halbade õpitulemustega kooliõpilaste arv endiselt suur (13);
            
         
               4.
            
            
               kuigi prognooside kohaselt eeldavad peaaegu kõik tuleviku töökohad vähemalt elementaarseid digioskusi, puudub paljudel kooliõpilastel juurdepääs selliste oskuste omandamiseks vajalikule digitaalsele tehnoloogiale ning infosisule. Paljudel täiskasvanutel puuduvad igasugused digioskused;
            
         RÕHUTAB, ET
   
               1.
            
            
               viivitamata tuleb tegeleda oluliste probleemidega, milleks on noorte töötus ja oskuste ebapiisav tase. Lisaks sellele, et haridus ja koolitus annavad olulise panuse sotsiaalse ühtekuuluvuse ja kodanikuaktiivsuse edendamisse, aitavad nad ka märkimisväärselt kaasa aruka, kaasava ja jätkusuutliku majanduskasvu soodustamisele, konkurentsivõime ja tööhõive parandamisele ning tootlikkuse ja innovatsiooni suurendamisele;
            
         
               2.
            
            
               tunnustades küll nende oluliste probleemide lahendamiseks juba tehtud edusamme, peaksid EL ja liikmesriigid tegema veelgi suuremaid jõupingutusi hariduse ja koolituse parandamiseks ning jätkama investeerimist tõhusasse ja kvaliteetsesse haridusse ja koolitusse;
            
         
               3.
            
            
               strateegia „Euroopa 2020” tulevane läbivaatamine ning hariduse ja koolituse valdkonna üleeuroopalise koostöö strateegilise raamistiku „HK 2020” eelseisev hindamine peaksid võimaldama tugevdada hariduse ja koolituse strateegilist rolli Euroopa poolaasta raames;
            
         PIDADES SILMAS HARIDUSE JA KOOLITUSE NÄHTAVUSE PARANDAMIST EUROOPA POOLAASTA (2014) RAAMES, LEPIB KOKKU, ET KESKENDUTAKSE JÄRGMISTELE TEGEVUSTELE:
   
               1.
            
            
               hariduse ja koolituse ajakohastamisse ja oskuste arengusse riigi ja Euroopa tasandil tehtavate pikaajaliste investeeringute võimalikult ulatuslik hõlbustamine, rõhutades rohkem haridusinvesteeringute tõhusust ja kvaliteeti;
            
         
               2.
            
            
               kõikide vanuserühmade inimestele paremate ja asjakohasemate oskuste tagamine, eelkõige pidevõppe tugevdamisega ning kvaliteetsele haridusele ja koolitusele juurdepääsemiseks võrdsete võimaluste edendamisega, hõlmates ka ebasoodsa taustaga õppureid;
            
         
               3.
            
            
               haridusest ja koolitusest tööellu ülemineku lihtsustamine, eelkõige töökohapõhiste õppekavade edendamisega ning vajaduse korral kvaliteetsete praktika- ja õpipoisiõppekohtade kättesaadavuse parandamisega;
            
         
               4.
            
            
               koostöös asjaomaste sidusrühmadega haridusmeetodite ajakohastamise ja parandamise jätkamine, tuginedes viimastele teadusuuringutele ning kasutades täies ulatuses digitaalse õppe pakutavaid võimalusi, toimides muu hulgas ja riigisisestest asjaoludest lähtuvalt järgmiselt:
               
                           a)
                        
                        
                           toetades haridusasutusi nende suutlikkuse suurendamisel ning vajaduse korral investeerides info- ja sidetehnoloogia infrastruktuuri, eesmärgiga kasutada uute tehnoloogiate ja digitaalse infosisu, sealhulgas laialt avatud e-õppe potentsiaali;
                        
                     
                           b)
                        
                        
                           edendades mitmekülgsemaid õppevõimalusi, milles on ühendatud auditoorse ja digitaalse õppe meetodid;
                        
                     
                           c)
                        
                        
                           soodustades õpetajate põhikoolitust ja jätkuvat kutsealast arengut eesmärgiga uurida digipõhiste õpetamismeetodite kasutamist;
                        
                     
         KUTSUB LIIKMESRIIKE ÜLES NÕUETEKOHASELT SUBSIDIAARSUSE PÕHIMÕTET JA RIIGISISESEID ASJAOLUSID ARVESSE VÕTTES
   
               1.
            
            
               jätkama jõupingutusi võtmepädevuste omandamise parandamiseks ja halvasti edasijõudvate õpilaste osakaalu vähendamiseks;
            
         
               2.
            
            
               edendama põhioskuste omandamist ning ümber- ja täiendõppe meetmete vastuvõtmist tõhustatud pidevõppe kaudu, keskendudes eeskätt madala kvalifikatsiooniga töötajatele;
            
         
               3.
            
            
               võtma vastu tõhusad ja kaasavad haridus- ja koolituspoliitikad, millega võetakse asjakohaselt arvesse ebasoodsa taustaga õppurite vajadusi;
            
         
               4.
            
            
               soodustama erinevate sidusrühmade vahel tõendipõhist arutelu, milles käsitletakse hariduse ja koolituse rahastamise jätkusuutlike ja tõhusate meetodite tagamist ja kaitsmist;
            
         
               5.
            
            
               võtma asjakohaseid meetmeid reageerimaks Euroopa Õpipoisiõppe Liitu käsitlevas nõukogu avalduses ning noortegarantii loomist käsitlevas nõukogu soovituses esitatud peamistele haridus- ja koolitusalastele sõnumitele;
            
         
               6.
            
            
               uurima, kuidas saaks formaalhariduses tarvitatavaid läbipaistvus- ja tunnustusvahendeid kasutada ka uute õppevormide, sealhulgas kvaliteetse veebiõppe kaudu omandatud oskuste valideerimise heaks;
            
         
               7.
            
            
               toetama haridus- ja koolitusasutuste tegevust uue tehnoloogia ja digitaalse infosisu potentsiaali kasutamisel, et täiendada traditsioonilisi hariduskäsitlusi ja rahuldada erinevate õppurite, sealhulgas ebasoodsa taustaga õppurite vajadusi;
            
         
               8.
            
            
               toetama õpetajaid ja koolijuhte kõrgel tasemel digioskuste omandamisel ning innovaatiliste õpetamistavade kasutuselevõtmisel, kasutades näiteks paindlikku koolitust, motivatsioonikavasid ning õpetajahariduse ajakohastatud õppekavasid;
            
         
               9.
            
            
               kasutama täiel määral uue põlvkonna rahastamisvahendeid, eelkõige programmi „Erasmus+” ning Euroopa struktuuri- ja investeerimisfonde, et tegeleda eespool nimetatud väljakutsetega hariduses ja koolituses;
            
         
               10.
            
            
               seadma eesmärgiks hõlbustatud investeerimise haridusse ja koolitusse kui majanduskasvu soodustavatesse sektoritesse, võttes arvesse hariduse ja koolitusega seotud aspekte strateegia „Euroopa 2020” riigipõhistes soovitustes;
            
         KUTSUB LIIKMESRIIKE JA KOMISJONI ÜLES
   
               1.
            
            
               tugevdama hariduse ja koolituse panust ELi majanduskasvu ja tööhõive tegevuskavasse, kasutades tõhusamalt ja tulemuslikumalt investeeringuid, et tõsta oskuste taset, parandada õpitulemusi ja tegeleda oskuste nappusega;
            
         
               2.
            
            
               soodustama haridussisu loojate vahelisi partnerlusi riigi ja Euroopa tasandil, eesmärgiga suurendada avatud õppematerjalide ja muude digitaalsete õppematerjalide hulka erinevates keeltes, pöörates samas nõuetekohast tähelepanu autoriõiguste ja litsentsidega seotud küsimustele;
            
         
               3.
            
            
               jätkama e-mestimise platvormi kasutamist ja kasutama uut Euroopa avatud haridusruumi veebisaiti olemasolevate ELis toodetud avatud õppematerjalide lähtepunktina;
            
         
               4.
            
            
               võtma 2013. aasta novembris nõukogus toimunud poliitilisele mõttevahetusele tuginevaid järelmeetmeid, korraldades tippkohtumise uue tehnoloogia ja avatud õppematerjalidega seotud väljakutsete käsitlemiseks eeskätt uute õppeviiside kaudu omandatud oskuste kvaliteedi tagamise, hindamise ning sertifitseerimise vallas;
            
         
               5.
            
            
               suurendama „HK 2020” strateegilise raamistiku ja selle aluseks oleva juhtimise ja töökorralduse lisaväärtust ja optimeerima nende tõhusust, tegutsedes eelkõige järgmiselt:
               
                           a)
                        
                        
                           arendades edasi koostööd haridus- ja tööhõivepoliitika valdkonna spetsialistide vahel;
                        
                     
                           b)
                        
                        
                           tagades, et avatud koordinatsiooni meetod, sealhulgas „HK 2020” töörühmad, (14) aitavad tõhusalt kaasa tuvastatud probleemide lahendamisele;
                        
                     
                           c)
                        
                        
                           jätkates vabatahtlikku kõrgetasemelist vastastikust hindamist olemasolevate avatud koordinatsiooni meetodi struktuuride raames, keskendudes riigipõhiste soovituste haridus- ja koolitusaspektidele;
                        
                     
                           d)
                        
                        
                           kasutades vahehindamist selleks, et aidata kaasa järgmise ühisaruande kavandi koostamisele, kasutades rohkem tulevikku suunatud lähenemist, millega määratakse kindlaks peamised prioriteetsed valdkonnad ja konkreetsed teemad edasiseks tööks;
                        
                     
                           e)
                        
                        
                           optimeerides, vähendades ja lihtsustades hariduse ja koolituse aruandlusstruktuure, et vältida topelttöö tegemist;
                        
                     
         KUTSUB KOMISJONI ÜLES
   
               1.
            
            
               koguma tõendeid ja koostama analüüsi hariduse majandus- ja sotsiaalmõju ja kasu kohta, pidades silmas nõukogus edaspidi aset leidvat mõttevahetust;
            
         
               2.
            
            
               edendama Euroopa oskuste ja kvalifikatsioonide ala käsitleva konsultatsiooni raames avatud avalikku arutelu, mille teemaks on uue tehnoloogia ja digitaalse infosisu mõju praegustele tavadele ning ELi vahenditele ja poliitikale, hõlmates muu hulgas kvaliteedi tagamist, hindamist ja sertifitseerimist.
            
         
      (1)  Käesolevates järeldustes kasutakse terminit „oskused” üldiselt ning kooskõlas määratlusega, mis on esitatud elukestva õppe valdkonna Euroopa kvalifikatsiooniraamistiku loomist käsitleva Euroopa Parlamendi ja nõukogu 2006. aasta soovituse I lisas (ELT C 111, 6.5.2008, lk 4).
   
      (2)  ELT C 119, 28.5.2009, lk 2.
   
      (3)  ELT L 394, 30.12.2006, lk 10.
   
      (4)  ELT C 393, 19.12.2012, lk 5.
   
      (5)  ELT C 398, 22.12.2012, lk 1.
   
      (6)  ELT C 64, 5.3.2013, lk 5.
   
      (7)  ELT C 120, 26.4.2013, lk 1.
   
      (8)  14986/13.
   
      (9)  ELT L 347, 20.12.2013, lk 50.
   
      (10)  15803/13 + ADD 1.
   
      (11)  14116/13 + ADD 1.
   
      (12)  Hariduse ja koolituse valdkonna 2013. aasta ülevaate kohaselt.
   
      (13)  Andmed, mis tuginevad 2013. aastal OECD poolt läbi viidud PIAAC (Euroopa täiskasvanute pädevuste hindamise programm) uuringule ning 2012. aastal OECD poolt läbi viidud PISA (rahvusvaheline õpilaste õpitulemuslikkuse hindamisprogramm) uuringule, mis käsitleb 15aastaste lugemis-, matemaatika- ning loodusteaduste alaseid oskusi.
   Märkus: kõigile liikmesriikidele tuleks tagada õigus osaleda nimetatud organisatsiooni töös.
   
      (14)  Selgitav märkus: need töörühmad, mille lõi algselt komisjon tööprogrammi „Haridus ja koolitus 2010” raames, et rakendada avatud koordinatsiooni meetodit hariduses ja koolituses, on parimate tavade vahetamise foorumiks kõnealustes valdkondades. Töörühmades kohtuvad vabatahtlikkuse alusel liikmesriikide eksperdid ning praegu on hõlmatud kuus põhivaldkonda: koolid, kõrgharidus, kutseharidus ja -koolitus, täiskasvanuõpe, mitmeid valdkondi hõlmavad oskused ning digiõpe.